მალტის კლიმატი

მალტას აქვს ხმელთაშუა ზღვის კლიმატი, კიოპენის კლიმატის კლასიფიკაციის მიხედვით (Csa), ძალიან რბილი ზამთრით და თბილი ზაფხულით. წვიმა ძირითადად ზამთარში მოდის, ზაფხული ძირითადად მშრალია. ტროლ-პაფენის კლიმატის კლასიფიკაციის და ზიგმუნდ/ფრანკენბერგის კლიმატის კლასიფიკაციის მიხედვით, მალტა მდებარეობს სუბტროპიკულ ზონაში, 35ºN განედზე. საშუალო წლიური ტემპერატურა დღის განმავლობაში დაახლოებით გახლავთ 23 °C (73 °F) და ღამით 16 °C (61 °F). ყველაზე ცივ თვეში – იანვარში – ტიპური მაქსიმალური ტემპერატურა მერყეობს 12-დან 20 °C-მდე (54-დან 68 °F-მდე) დღის განმავლობაში, ხოლო მინიმალური ტემპერატურა მერყეობს 6-დან 12 °C-მდე (43-დან 54 °F-მდე) ღამით. ყველაზე თბილ თვეში – აგვისტო – ტიპური მაქსიმალური ტემპერატურა მერყეობს 28-დან 34 °C-მდე (82-დან 93 °F-მდე) დღის განმავლობაში და მინიმალური 20-დან 24 °C-მდე (68-დან 75 °F-მდე) ღამით. ზოგადად, აპრილში ტემპერატურა არის 17–22 °C (63–72 °F) დღის განმავლობაში და 10–14 °C (50–57 °F) ღამით. ნოემბერში ტემპერატურა არის 17–23 °C (63–73 °F) დღის განმავლობაში და 11–18 °C (52–64 °F) ღამით. თუმცა, ზამთარში ტემპერატურა ზოგჯერ აღწევს 20 °C-ს (68 °F). მარტში ყოველდღიური მაქსიმალური ტემპერატურა ხშირად აღემატება 20 °C-ს (68 °F) მალტას აქვს ყველაზე თბილი საშუალო ტემპერატურა ევროპაში. ევროპის კონტინენტის ყველა დედაქალაქს შორის, ვალეტას - მალტის დედაქალაქს აქვს ყველაზე თბილი ზამთარი, სადაც საშუალო ტემპერატურა დაახლოებით არის 16 °C (61 °F) დღის განმავლობაში და 10 °C (50 °F) ღამით. მარტსა და დეკემბერში საშუალო ტემპერატურა არის დაახლოებით 17 °C (63 °F) დღის განმავლობაში და 11 °C (52 °F) ღამით. მალტაში ტემპერატურის დიდი რყევები იშვიათია. მალტა არის ერთ-ერთი იმ მცირერიცხოვან ადგილთაგანი ევროპაში, რომელსაც აქვს USDA გამძლეობის ზონა 11a, ანუ ყოველწლიურად დაფიქსირებული საშუალო აბსოლუტური მინიმალური ტემპერატურა არის 4,4-დან 7,2 °C-მდე (39,9-დან 45,0 °F-მდე). მალტაში ზამთრის დღეები არც ისე მოკლეა, როგორც ევროპის ჩრდილოეთ ნაწილში, დეკემბერში, იანვარსა და თებერვალში დღის სინათლის საშუალო დრო 10,3 საათი (შედარებისთვის: ლონდონში, მოსკოვსა და ვარშავაში დღის სინათლის საშუალო დრო 8 საათია). წლის უმოკლეს დღეს - 21 დეკემბერს - მზე ამოდის დაახლოებით 7:00 საათზე და ჩადის დაახლოებით 17:00 საათზე. წლის ყველაზე გრძელ დღეს - 21 ივნისს - მზე ამოდის დაახლოებით 5:30-ზე და ჩადის დაახლოებით 20:30-ზე. ზღვის საშუალო წლიური ტემპერატურა არის 20 °C (68 °F) (ყველაზე მაღალი წლიური ზღვის ტემპერატურა ევროპაში). ივნისიდან ნოემბრის ჩათვლით 6 თვეში ზღვის საშუალო ტემპერატურა აჭარბებს 20 °C (68 °F). მაისში და დეკემბერში - გარდამავალ თვეებში - საშუალო ტემპერატურა დაახლოებით არის 18 °C (64 °F). აპრილის მეორე ნახევარში, რომელიც არის ზაფხულის/დასვენების სეზონის დასაწყისი, ზღვის საშუალო ტემპერატურაა 17 °C (63 °F). ზღვის ყველაზე მაღალი ტემპერატურაა 27 °C (81 °F) აგვისტოს შუა მე-3 კვირაში. აგვისტოს ბოლოს და სექტემბრის დასაწყისში ტემპერატურა ეცემა 26°C-მდე (79°F), ხოლო სექტემბრის მეორე ნახევარში 25°C-მდე (77°F). დაახლოებით ოქტომბრის შუა რიცხვებში ის ეცემა 24 °C-მდე (75 °F), ხოლო ოქტომბრის ბოლო კვირაში ეცემა 23 °C-მდე (73 °F). ნოემბრის დასაწყისში ტემპერატურა ეცემა 22 °C (72 °F) (2010 წლის მონაცემები). მალტის კლიმატი საიტზე Visit Malta ↑ The World Factbook. Cia.gov. ციტირების თარიღი: 2015-06-01 ↑ http://www.doi.gov.mt/en/islands/location.asp დაარქივებული 31 May 2009 საიტზე Wayback Machine. ↑ Tiscali Webspace. Web.tiscali.it. ციტირების თარიღი: 2015-06-01 ↑ PH Heidelberg. Klimakarte der Erde: Pädagogische Hochschule Heidelberg. Ph-heidelberg.de. ციტირების თარიღი: 2015-06-01 ↑ http://www.maltairport.com/weather/page.asp?p=17148&l=1 დაარქივებული 6 September 2010 საიტზე Wayback Machine. ↑ Climate Data for Luqa. National Oceanic and Atmospheric Administration. ციტირების თარიღი: 15 October 2012 ↑ London Climate and Weather Averages, UK. Weather2travel.com. ციტირების თარიღი: 2015-06-01 ↑ Moscow Climate and Weather Averages, Russia (Europe). Weather2travel.com. ციტირების თარიღი: 2015-06-01 ↑ Warsaw Climate and Weather Averages, Poland. Weather2travel.com. ციტირების თარიღი: 2015-06-01 ↑ City weather: The weather for Maltese Islands, Malta. Weathercast.co.uk (2007-01-30). ციტირების თარიღი: 2015-06-01 ↑ Archived copy. ციტირების თარიღი: 2 January 2015 ↑ Valletta Climate Guide. Weather2travel.com. ციტირების თარიღი: 5 June 2009